অন্যান্য মিছিলকারীরা পালিয়ে গেলেও মাসুদ পুলিশের হাতে ধরা পড়ে৷ সে ক্যামব্রিয়ান কলেজের লালমাটিয়া ক্যাম্পাসের এইচএসসি প্রথম বর্ষের ছাত্র৷ পরিবারের সঙ্গে নিউ পল্টনের ইরানী কবরস্থানের পাশের একটি বাসায় থাকে মাসুদ৷ তার বাবা মীর কাশেম আহমেদ পেশায় একজন ঠিকাদার৷ কাশেম আহমেদ ডয়চে ভেলেকে বলেন, ‘‘সার্টিফিকেট অনুযায়ী আমার ছেলের বয়স ১৬ বছর ৭ মাস৷ অথচ পুলিশ তার বয়স ১৮ বছরের বেশি দেখিয়ে তাকে মামলার আসামী বানিয়েছে৷ এখন পুলিশ পাহারায় পঙ্গু হাসপাতালে তার চিকিত্‍সা চলছে৷''